Dink of Sink is 'n onvoorbereide debatskompetisie wat al reeds vir jare in die Vrystaat, Noord-Kaap en Wes-Kaap plaasvind en 'n groot treffer onder hoërskoolleerlinge is.
AfriForum het besluit om deel te word van hierdie wonderlike inisiatief omdat dit vir ons belangrik is om Afrikaans te bevorder en uit te bou op talle terreine, maar ook om ons jeug met waardevolle vaardighede toe te rus soos om op jou voete te kan dink, standpunt in te neem en om jou opponent met feite en algemene kennis te oortuig. Hierdie is 'n wonderlike platvorm om juis dít te ontwikkel.
In 2016 het vier provinsies aan die kompetisie deelgeneem, Gauteng, die Vrystaat, Noord-Kaap en Wes-Kaap. Die wenners van elke provinsie het in die provinsiale finaal teen mekaar in Gauteng by AfriForum se hoofgebou deelgeneem waar die junior en senior span van Hoër Meisieskool Oranje in die Vrystaat met die louere weggestap het.
In 2017 het ons die Dink of Sink-debatstryd met groot entoesiasme voortgesit in drie spesifieke streke met ons mediavennote Die Burger, Beeld en Volksblad.
Sien asseblief die KOMPETISIEDATUMS vir 2019
Die Suid-streek met provinsies: (Die Burger)
Wes-Kaap, Noord-Kaap en Oos-Kaap. Die uitdunne vir die Suid-streek vind plaas by Hoërskool D.F. Malan in Bellville op 26 Julie 2019.
Die Sentraal-streek met provinsies: (Volksblad)
Vrystaat, Noord-Kaap en Noordoos-Kaap. Die uitdunne vir die Sentraal-streek vind plaas by Hoër Meisieskool Oranje in Bloemfontein op 1 Augustus 2019.
Die Noord-streek met provinsies: (Beeld)
Noordwes, Gauteng, Mpumalanga en KwaZulu-Natal. Die uitdunne vir die Noord-streek vind plaas by Hoërskool Montana in Pretoria-Noord op 16 Augustus 2019 en by Hoërskool Merensky in Limpopo op 12 Julie 2019.
Vir die Suid-streek-inskrywingsvorm kontak: Gert Visser by gvisser@dfmalan.co.za
Vir die Sentraal-streek-inskrywingsvorm kontak: Erika Steyn by erika@oranjemeisies.co.za
Vir die Noord-streek-uitdunne by Hoërskool Montana kan inskrywings gestuur word na Carien Bloem by: carien.bloem@afriforum.co.za
Vir die Noord-streek-uitdunne in Limpopo kan inskrywingsvorms aan Mari Weber gestuur word by: mdd@hsmerensky.co.za
Wenners ontvang elkeen 'n geraamde sertifikaat en 'n trofee, asook 'n geskenkbewys van R500.
Tydens die nasionale finaal ontvang wenners geskenkbewyse van 'n R1 000 elk.
Die wenskole ontvang ook elkeen 'n studiebeurs van die Solidariteit-beweging se tersiêre instansie Akademia vir 'n leerder van hul keuse.
Indien daar enige navrae is of inskrywingsvorms vir die betrokke uitdunne verlang word, kan Carien Bloem by carien.bloem@afriforum.co.za ge-e-pos word.
Vorige jare se uitdunne kan ook op YouTube gekyk word onder "Dink of Sink"
Beoordeelstaat | Inskrywingsvorm | Formaat die Dink of Sink Kompetisie
Beeld, Die Burger, Volksblad, Hoërskool D.F. Malan, C&N Oranje Meisieskool, Hoërskool Montana en Hoërskool Merensky
Kyk gerus na die uitdunrondes van vorige jare op YouTube: Dink of Sink.
Ernst Roets, Marina Wiese en Mariandra Heunis het hierdie week na die VSA gevlieg as deel van AfriForum se veldtog…
Lees meer AfriForum is jou stem in die buitelandContinue
AfriForum het druk op Gauteng se onderwysdepartement uitgeoefen teen die aanvegbare aanlynregistrasiestelsel. Die 2020-aanlynaansoekproses vir gr. 1 en gr. 8…
Lees meer Gauteng skoleregistrasie 2020Continue
Wolmaransstad eis antwoorde van die Maquassi Hills Munisipaliteit.
AfriForum en die inwoners van Maquassi Hills, naamlik Wolmaransstad, Makwassie, Witpoort en Leeudoringstad, eis antwoorde van die Maquassi Hills Munisipaliteit…